
Auctor, 


Prooemium. 

1^011  tanta  teneor  arrogantia,  ut  tiro  novis¬ 
sime  in  praxi  medica  opusculum  sequens 
jam  omni  numero  absolutum  arbitrarer. 
Lege  tantum  academica  obstrictus  thema 
praesens  elucubrandum  praetuli  aliis  , 
quum  milii  saepe  saepius  occasio  data  esset, 
hujus  morbi  speciei  tractamina  observandi. 
Plura  forsan  continentur,  quae  opinioni 
virorum  recte  sapiendorum  non  penitus 
adsentiunt,  plura,  in  quibus  haesitavi,  sed 
et  scholae  et  singuli  inter  se  dissentiunt, 
nec  minimae,  quas  demum  in  arte  medica 
feci,  experientiae,  omnem  opinionem  me¬ 
am  firmam  ponere  concedunt. 

Quae  ergo  conamina  medico  -  litera- 
ria  adnecto,  benevole  suscipiantur,  quibus 
si  aliquota  emolumenti  pars  enascitur , 
quod  exoptavi  illis  perficiendis ,  admo¬ 
dum  reddor  contentus. 


Dabam  Viennae  mense  Junio  1843. 


Auctor. 


\ 


Definitio  et  morbi  descriptio. 


-A-menorrhoea  ille  nobis  processus  vitae  audit,  ubi  in 
puellis  aetatem  pubertatis  jamjam  adeptis,  catamenioruin 
fluxus  vel  plane  non  adparet,  vel  perexigua  quantitate. 
Quamvis  interdum  status  hicce  periculi  permagnam  se¬ 
riem  secum  habeat,  tamen  morbosus  per  se  jam  nomi¬ 
nari  nequit,  quum  non  rara  sint  exempla  foeminarum, 
quae  plures  annos  post  pubertatis  evolutionem,  et  alia¬ 
rum,  quae  plane  nunquam  a  fluxu  illo  salutatae,  sem- 
per  optima  sanitate  sint  gravisae.  Ut  itaque  de  fluxus 
catamenialis  defectu  justum  feramus  judicium,  ratio  ha¬ 
benda  erit  climatis,  quod  puella  incolit  $  vitae  conditio¬ 
nis,  corporis  constitutionis  |  et  temperamenti ,  non  mi¬ 
nus  tum  physicae  tum  psychicae  culturae  5  et  defectus 
menstruorum  tunc  demum  suspectus  et  morbosus  decla¬ 
rari  poterit,  dum  faventibus  hisce  circumstantiis  men* 

strua  intrare  debuissent,  aut  potuissent.  Perpendendum 
dein  erit,  nuin  singulorum  organorum,  systematum,  aut 
totius  organismi  funcitones  sint  turbatae,  vel  sanitatis 
universalis  quaedam  labes  subsit  5  et  quod  maximi  mo¬ 
menti  est,  quae  vera  sit  hujus  defectus  causa? 

Turbae  ,  quae  in  singulis  organis  aut  toto  organis¬ 
mo  citius  seriusve  obveniunt ,  moliminibus  plerumque 
producuntur,  quae  natura  ad  provocandum  huncce  fluxum 
tentat,  et  demonstrant,  ipsam  naturam  in  agendo  turba¬ 
ri  ,  aut  in  organis  illi  excretioni  destinatis  impedimen¬ 
ta  invenire. 

% 

Inter  symptomata  haec  eminent : 

1 

Lassitudo  cum  debilitatis  sensu ,  desidia ,  san¬ 
guinis  accumulationes  et  inde  oppressionis  et  gravedi¬ 
nis  sensatio  in  pelvi,  abdomine  aut  regione  sacrali , 
pectoris  oppressio ,  sensus  oppletionis  ventriculi  cum 
appetitu  prostrato ,  digestione  tarda,  nutritione  re¬ 
tenta;  abdomen  plus  minus  expansum,  resistens;  mam¬ 
mae  inturgescentes  cum  sensu  tensionis,  interdum  ar¬ 
dor  in  vagina,  et  non  raro  profluvium  ex  ea  mucosum. 

% 

Allata  phaenomena  a  principio  periodice  plerum¬ 
que  omni  tertia  vel  quarta  hebdomade  redeunt,  et  va¬ 
rio  terminantur  exitu  ;  nonnunquam  natura  victrice  fluxus 
producitur  menstrualis ,  et  symptomata  morbosa  pede- 
tentim  evanescunt;  aut  quod  puellis  frequenter  accidit 
succi  plenis,  constitutionis  irritabilis,  exoritur  cephal- 

algia  atrocissima,  vertigo,  aurium  susurrus,  odon- 
talgia ,  deliria ,  oppressio  et  anxietas  pectoris  interna, 
cardiopalmus,  melancholia,  mania,  encephalitis,  gastri- 
tis^  pulmonum  aut  organorum  abdominalium  phlogoses, 
apoplexia,  haematemesis,  haeinoptoe  et  phthisis  pul¬ 
monalis  ,  quae  eo  citius  esurgunt ,  quo  magis  lauta  et 
stimulantia  adhibita  fuerant  alimenta,  aut  contraria  in 
usum  ducta  fuit  medela. 

Interdum  et  accedunt  dolores  spastici  in  visceri¬ 
bus  abdominis  ,  colica ,  vomituritiones  et  vomitus ;  fre¬ 
quentius  autem  observatur  status  quidem  febrilis ,  qui 
pulsu  pleno,  duro,  cute  sicca,  urina  profunde  rubra, 
alvo  pigra ,  et  sanguine  denso ,  in  coagulum  maxime 
nitente,  plerumque  insignitur.  In  puellis  dein  habitus 
teneri ,  mollis ,  constitutionis  sensibilis  conspicuum  ac¬ 
cedit  energiae  in  omnibus  functionibus  decrementum, 
animi  deliquia,  spasmos  tonicos  et  clonicos ,  epilepsiam 
pedetentim  inducens  5  scenam  tandem  variae  cachexiae, 
chlorosis,  hydrops,  arthritis,  icterus,  phthisis  uni¬ 
versalis  cum  morte  claudunt. 

Neque  inaudita  sunt  exempla  feminarum,  quibus 
menstrua  per  alia,  quam  secretioni  huic  destinata  orga¬ 
na  ,  viam  sibi  legerint ,  et  diversissimis  sub  formis  in 
conspectum  venerint  (jnenstrua  anoinala) ,  quae  praeci¬ 
puam  medici  attentionem  merentur ,  eo  magis ,  quum 
catamenia  non  semper  per  ventriculum,  pulmones, 
nares,  vesicam  urinariam,  vasa  haeinorrhoidalia  vicario 
modo  sub  forma  haemarrhagiae ,  haemoptoes,  haema- 


10 

temeseos,  epistaxeos  ,  haematuriae  aut  fluxus  hae- 
morrhoidalis  in  conspectum  veniant,  sed  fluidum  ex¬ 
cretum  frequenter  qualitatem  offerat  humorum ,  quos 
organon  aut  systema  normaliter  munere  suo  fungens 
secernere  consuevit.  Huc  referendi  sunt  pariter  quavis 
hebdomade  quarto  intrantes  sudores  copiosi  universales, 
aut  solummodo  pedes  humectantes  ,  adaucta  urinae 
secretio ,  sialorrhoea  etc. 

•  'S.  \ 

Aetiolog!  a. 

Menstrua  retinentur  impedimentis  mechanicis  aut 
dynamicis. 

Mechanica  in  abnormi  formationis  typo  partium 

»  • 

genitalium  externarum  aut  internarum  sita  sunt ,  quo 
spectant :  atresia  labiorum  pudendorum  ,  nympharum  , 
vaginae,  hymenis,  orificii  et  colli  uteri’,  a  forma  nor¬ 
mali  devians ,  aut  plane  deficiens  uterus. 

Hymen  aut  perfectam  offert  atresiam ,  est  nimis 
densum ,  firmum ,  ligamentosuin ,  aut  adparet  perfora¬ 
tum  quidem,  sed  propria  quaedam  retro  hymen  abnormi 
formatione  expansa  membrana  vaginae  orificium  occludit. 

/ 

Praesente  atresia  vaginae  concretio  vel  in  infe¬ 
riore  illius  parte  ,  ad  hymen  et  ad  labia  pudenda  in¬ 
venitur,  vel  ad  ipsum  usque  vaginae  cavum  extendi¬ 
tur  $  concrementum  firmum  tangitur  et  tendinosum.  His 

sub  circumstantiis  uterus  adesse ,  deficere,  aut  eum  in 
modum  degeneratus  esse  potest,  ut  mittendis  men¬ 
struis  impar  sit. 

Sub  atresia  labiorum  pudendorum ,  nympharum  , 
hymenis  et  vaginae  sanguis  menstrualis  ex  normaliter 
formati  uteri  orificio  quidem  elfluere ,  non  autem  e 
vagina  evacuari  potest  $  collectus  inde  in  cavitate  va¬ 
ginae  causat  tumorem  retro  vel  intra  labia  pudenda 
prominentem.  Effusus  sanguis  continuo  magis  conden¬ 
satur,  massamque  format  solidam,  odoris  et  corruptio¬ 
nis  signorum  omnium  expertem ,  quae  statu  hoc  plures 
nonnunquam  annos  perstante ,  penitus ,  vel  saltem  pro 
magna  parte  iterum  resorbetur.  Atresia  haec  plerumque 
sero  detegitur ,  et  nonnisi  ex  gravaminibus ,  quovis 
mense  lunari  elapso  redeuntibus ,  et  fluxu  catameniali 
intrante  causatis ,  ex  adspectu  puellae  morboso ,  ex  op¬ 
pressione  et  tensione  in  vagina  turgente,  quibus  anxie¬ 
tas,  atroces  in  regione  dorsali  dolores,  haud  infrequens 
difficultas  urinam  mittendi ,  alvi  obstructio ,  delassatio, 
pedum  gravitas ,  cephalalgia,  vertigo ,  adipsia  socia  se 
jungunt  ,  diagnosis  colligi  potest. 

Allata  haec  symptomata  a  mense  in  mensem  increscunt, 
nisi  impedimentum  amoveatur.  Plerumque  medici  auxi¬ 
lium  tum  demum  expetitur ,  quum  malum  ad  summum 
jam  gradum  est  evectum,  tuncque  abdomen  ita  reperitur 
expansum,  ut  graviditatem  haud  inepte  simulet,  quum 
circumscriptus ,  rotundus ,  mobilis  tumor  non  raro  of¬ 
fertur  ,  qui  indolens  sursum  moveri  potest.  Remotis 

labiis  pudendis  vagina  invenitur  occlusa  tumore  firmo , 
tenso  ,  per  accumulatum  retro  liymen  sanguinem  pro¬ 
ducto.  Tumor  universus  sub  exploratione  signa  fluc¬ 
tuationis  edit.  Peritonaeum  est  expansum,  anus  protru¬ 
sus.  Haec  tamen  omnia  praesente  vaginae  et  partium 
externarum  atresia  tunc  solum  adparent ,  dum  sanguis 
catamenialis  ex  utero  per  externum  ejus  orificium  re¬ 
vera  evacuatus  in  vagina  retinetur;  effluxu  autem  ex 
utero  impedito ,  aut  menstruis  nondum  ingressis  prae¬ 
ter  molimina  menstrualia ,  quavis  quarta  hebdomade 
elapsa  redeuntia,  nullum  aderit  symptoma. 

Sub  atresia  uteri  aut  orificium  externum  membrana 
mucosa  vaginae  continuata  occluditur,  aut  ipsum  col¬ 
lum  uteri  usque  ad  orificium  internum  obstruitur. 

Occlusio  orificii  externi  solius  interdum  facile  di¬ 
gnoscitur,  praecipue,  quum  ostii  loco  eminentia  quaedam, 
vesiculae  formam  exhibens  persentitur  ,  sed  multo  dif¬ 
ficilius  colli  obliteratio  suspicatur  et  evincitur,  praeser- 
tiin ,  quum  orificium  externum  manifeste  patet.  Atresia 
uteri  interdum  cum  illa  vaginae  complicata  est,  qua  sub 
complicatione,  quum  plerumque  ipsa  functio  menstrua¬ 
lis  uteri  impossibilis  est,  omni  mense  molimina  men¬ 
strualia,  catamenia  anomala,  aut  colica  menstrualis, 
sub  qua  spasmi  abdominales  non  raro  ad  summam  us¬ 
que  vehementiam  ascendunt,  in  conspectum  veniunt. 

.  L  f 

Uterus  ex  primae  jam  formationis  vitio  deficere, 
aut  ita  deformatus  esse  potest,  ut  fluxus  menstruus 

normali  via  nunquam  adparere  possit.  Ubi  uterus  defe¬ 
cit,  nullum  hucusque  menstruationis  indicium  animad¬ 
vertebatur  5  ubi  autem  uterus  adest  abnormiter  formatus, 
et  molimina  menstrua  et  menses  anomalae  adparere 
possunt. 

4  '  ' 

Impedimenta  fluxus  catamenialis  dynamica  et  ipsa 
diversae  indolis  esse  possunt.  Radicantur  modo  in  vi¬ 
rium  vitalium  exorbitantia ,  earumque  activitate  ,  prae¬ 
cipue  in  sphaera  irritabili  exaltata  cum  fibrae  rigiditate 
(hypersthenia)  vel  in  virium  vitalium  debilitate  et  in¬ 
firma  activitate  cum  fibrae  insigni  laxitate  (asthenia). 

Amenorrhoea  qua  effectus  hyperstheniae  quidem 
rarior  et  plerumque  minus  pertinax  observatur,  praeeun- 
te  attamen  opportunitate ,  eminente  constitutione  irrita¬ 
bili  et  reproductiva ,  mente  alacri  et  corporis  habitu 
robusto  ,  succi  pleno  ,  praesertim  in  puellis  ruri  habi¬ 
tantibus  eo  frequentius  obvenit,  quum  clima,  anni  tem¬ 
pus,  cibi  stimulantes,  labores  graviores,  motus  fre¬ 
quens  ,  vehementior ,  animi  adfectus  excitantes,  activi¬ 
tatem  vitalem  adhuc  magis  exaltant.  Ejusmodi  puellae, 
nisi  menstrua  brevi  adpareant ,  cephalalgia,  aurium  su¬ 
surro  ,  capitis  calore  valde  aucto ,  vertigine ,  anxieta¬ 
te  ,  oppressione  pectoris  ,  cardiopalmo  ,  sanguinis  con¬ 
gestionibus  multum  excruciantur.  Ab  hoc  tamen  statu 
mere  hypersthenico  distinguendus  est  erethicus ,  qui 
activitate  vitali  adparenter  adaucta  priorem  simulans 
sensilitate  admodum  exaltata  et  virium  debilitate  insig¬ 
nitur.  —  Status  hic  multo  frequentior ,  in  urbibus  prae- 

primis  obvius  medicum  eo  facilius  decipit ,  quum  ru¬ 
bente  turgidaque  facie ,  cephalalgia,  vertigine  ,  aurium, 
susurru  ,  epistaxi  incedit ,  quae  tamen  ex  vera  virium 
vitalium  paupertate  prodeunt,  qua  omnes  organismi 
functiones  turbantur ,  hinc  et  normalis  menstruorum  flu¬ 
xus  impeditur. 

Alia  longe  frequentior  amenorrhoeae  causae  in  ori¬ 
ginaria  latet  asthenia,  quae  viribus  vitalibus  attenuatis, 
earumque  activitate  imminuta  ponitur ,  in  systemate 
praesertim  irritabili  et  reproductivo  conspicua. 

Disfiositio. 

In  amenorrhoeam  praecipue  disponunt  puellae  con¬ 
stitutionis  tenerae,  sensiles,  scrophulosae,  rhachiticae, 
debilesque. 

.■  ^  %. 

Ejusmodi  puellae  post  exiguam  quamvis  virium  in¬ 
tensionem  delassatas  se  sentiunt,  vexantur  spasmis  sy¬ 
stematis  nervosi  totius  et  organorum  sensuum  recepti- 
vitate  exaltata.  Non  minor  animadvertitur  animi  sensi- 
litas  et  agilitas  5  aegrae  saepe  sunt  morosae ,  facillime 
conterrentur  \  mentis  autem  functiones,  ingenium,  judi¬ 
cium  acutum ,  memoria  in  plurimis  eminent.  Symptoma¬ 
ta  morbosa  vix  non  omnia  systematis  nervosi  exalta¬ 
tionem,  irritabilis  et  reproductivi  debilitatem  annun- 
ciant.  Asthenia  se  ad  systema  sensiferum  praeprimis  de¬ 
tinente  spasmi  plerumque  universales,  convulsiones,  ba- 


15 

lismus,  epilepsia,  trismus  evolvuntur,  quibus  tandem 
febris  hectica  accedit.  Astheniam  systematis  irritabilis 
comitatur  sensus  debilitatis  et  lassitudinis  universalis, 
extremitatum  dedolatio  ,  calor  modo  auctus  cum  facie 
rubente ,  modo  imminutus ,  intercurrentes  horripilatio¬ 
nes  ,  respiratio  difficilis ,  et  ex  congestionibus  erethi- 
sticis  cephalalgia ,  vertigo ,  somnolentia  et  somnia  fre¬ 
quentia,  aurium  susurrus,  pectoris  oppressio  ,  suspiria, 

cardiopalmus ,  leipothymia,  epistaxis,  haemoptoe,  alii- 

« 

que  sanguinis  fluxus.  Pulsus  plerumque  ab  initio  tan¬ 
gitur  parvus  ,  tardus  ,  contractus  ,  inaequalis  $  postea 
redditur  frequens,  acceleratus  et  sub  causarum  exci¬ 
tantium  influxu  valde  plenus.  Depressam  virium  vitalium 
in  systemate  rcproductivo  efficientiam  agnoscere  licet 
ex  aegrarum  misero  adspectu,  cutis  pallore,  qui  non 
raro  in  flavicantem  aut  viridescentem  colorem  inclinat , 
ex  appetitu  prostrato ,  digestione  turbata ,  fastidio  et 
vomitu,  ex  lingua  muco  tecta,  abdominis  gravamini¬ 
bus,  praecipue  alvi  obstructione,  sensu  expansionis 
et  tensionis  in  abdomine  elato ,  erga  mentis  et  corporis 
stimulos  minuta  receptivitate ,  animo  prostrato,  tristitia, 
cute  frigida,  sicca,  functionum  omnium  segnitie,  pulsu 
parvo ,  tardo ,  vacuo  5  ex  dispositione  ad  morbos  sy^ 
sternatis  reproductivi ,  vel  eorum  praesentia ,  quo  refe¬ 
renda  diarrhoea,  hydrops,  oedema,  fluor  albus,  hae¬ 
morrhoides  mucosi,  scrophulosis ,  scorbutus. 

Causae  tandem  occasionales  variae :  dispositioni 
haereditariae  accedens  physica  et  psychica  educatio  in¬ 
versa  ,  praematura  historiarum  romanensium  lectio^ 

mentis  intensio,  vita  sedentaria,  motus  corporis  in  aere 
puro ,  libero  neglectus ,  commoratio  in  aere  humido , 
corrupto,  habitacula  profunde  sita,  victus  parvus,  di¬ 
gestu  difficilis ,  parum  nutriens ,  praegressi  vires  ex¬ 
haurientes  morbi ,  uti  febris  nervosa  ,  pituitosa ,  putri¬ 
da,  typhus,  pertinaces  intermittentes,  variolae  nervo¬ 
sae ,  haemorrhagiae  variae,  dysenteria,  diarrhoea  diu¬ 
turna,  lues  venerea,  tumores  lymphatici,  tumor  albus 
genuum,  animi  pathemata  deprimentia,  aerumnae,  tri¬ 
stitia  ,  amor  infelix.  Huc  et  referendae  sunt  causae , 
quae  systema  genitale -proxime  afficiunt.  Hae  nimirum 
activitatem  vitalem  totius  organismi  deprimentes  partium 
genitalium  vitam  irritabilem  eo  perducunt ,  ut  ex  his  or¬ 
ganis  desiderata  functio  prodire  non  possit  $  ejusmodi 
sunt  masturbatio  ,  praematurae  admissus  coitus  ,  fluor 
albus. 

Causa  proxima  catameniorum  dynamico  impedi¬ 
mento  retentorum  est  vel  status  synochalis ,  spasmodi¬ 
cus,  aut  torpidus  vasorum  uterinorum,  quia  se  invicem 
ex  supra  dictis  facile  distinguentur. 


Progno  sis. 


Haec  ex  aegrarum  dispositione ,  diverso  charac¬ 
tere  morbi,  ejus  duratione,  causis  et  effectibus  plus  vel 
minus  periculi  advehentibus  statuenda  erit.  Quo  major 


17 

dispositio ,  quo  tensior  constitutio  ,  eo  tardior  erit  sana¬ 
tio  ^  circumstantiae  oppositae  prognosim  reddunt  faustio¬ 
rem.  Minus  laeta  erit  prognosis,  si  amenorrhoea  pro¬ 
ductum  est  astheniae ,  quam  sub  statu  hypersthenico , 
nisi  huic  lethales  haemorrhagiae ,  inflammationes,  apo¬ 
plexia  accedunt.  Quo  diutius  morbus  perstabat,  eo  dif¬ 
ficilior  medela  5  hinc  amenorrhoea  per  virium  vitalium 
debilitatem  genita  semper  pejoris  est  ominis ,  et  decur¬ 
sum  facit  longe  diuturniorem,  quam,  quae  statui  hyper¬ 
sthenico  debetur  5  illa  decursu  suo  lento  plerumque  di¬ 
versa  jam  pepqrit  mala,  quibus  auferendis  medicus  oc¬ 
cupatur,  priusquam  curam  morbi  primarii  instituere  li¬ 
cet.  Ejusmodi  mala  secundaria  medelam  saepe  retar¬ 
dant,  frequenter  sanationem  impediunt.  Praeterea  salus 
nunquam  aegrae  comparabitur,  nisi  causae  morbi  amotae, 
momentaque  externa  fausta  fuerint  constituta. 


Therapia. 

Medendi  methodum  causa  determinat,  qua  fluxus 
menstruus  retinetur.  Immediata  catameniarum  provoca¬ 
tio  nequaquam  primus  ubique  finis  medici  esse  potest, 
quum  amenorrhoea  frequentissime  morbum  sistat  se¬ 
cundarium,  quem  status  morbosus  totius  organismi  cau- 
sat  et  favet.  In  hunc  auferendum  primum  dirigi  debet 
medici  conamen  5  quapropter  evincatur  prae  omnibus 
oportet,  num  mechanica,  an  dynamica  momenta  ame- 

2 


1 


18 

norrhoeam  ponant.  Non  raro  inde  necessaria  iit  accurata 
exploratio  partium  genitalium,  quoniam  omne  medica¬ 
men  frustra  adhiberetur  praesente  quodam  mechanico 
impedimento.  Detecta  atresia  operationem  exigit  chirur¬ 
gicam,  perita  manu  instituendam,  sanguinis,  si  adfuerit, 
collecti  evacuationem ,  et  vulneris  dein  curam  aptam. 
Remotis  impedimentis  mechanicis  fluxus  menstruus  sta- 
tim  ab  initio  determinato  assuescat  typo,  simul  et  tur¬ 
bae  a  retento  fluxu  in  organismo  forsan  productae  com¬ 
ponantur,  quae  plerumque  a  minuta  activitate  vitali  de¬ 
pendentes  methodum  medendi  stimulantem ,  roborantem 
sibi  expetunt.  Fluentibus  menstruis  diaeta  servetur  re¬ 
stricta,  et  omnes  influxus  caute  vitentur,  quibus  fluxus 

turbari  posset.  Quando  uterus  penitus  deficit,  nulla  ad- 
parebunt  catamenia$  variae  autem  illius  deformitates 

menstruorum  normali  via  fluxum  impedientes  et  nulla 
arte  emendandae  molimina  menstrua,  colicam  catame- 
nialem  et  menstrua  anomala  sibi  socia  habent,  quae  se¬ 
cundum  typum  sibi  praefixum  redeuntia  haud  parum 
periculi  inferre  possunt.  Feminam  hoc  malo  pressam 
oportet  omnia  vitare  ,  quae  systematis  reproductivi 
sphaeram  irritabilem  evehunt,  ne  major  sanguinis 
quantitas  paretur.  Parce  fruatur  cibis  e  regno  praeser¬ 
tim  vegetabilium  desumtis  ,  refrigerant  eque  et  diluente 
potu.  Fluxus  autem  vicarius  in  quocumque  organo  in¬ 
trans,  quantum  potest,  coerceatur 5  servetur  quies,  et 
organo  sanguinem  fundenti  situs  adaequatus  ,  quo  ef¬ 
fluxus  imminuatur  5  aer  aegram  circumdans  sit  modice 
temperatus ,  exibeantur  doses  refractae  opii  et  ipe- 
cacuanhae ,  et  pro  potu  acida  mineralia ,  elixirium 
Hallcri,  illud  Minsichti  sufficiente  aquae  quantitate  di- 

luta.  In  individuis  constitutionis  irritabilis  ,  reprodu- 
ctivae,  in  quibus  praecipue  in  systemate  vasorum  irritabi¬ 
litas  viget ,  et  nimius  ad  organon  quoddam  sanguinis 
adfluxus  periculum  minatur,  sanguinis  universales  et 
locales  depletiones  optimo  cum  fructu  instituuntur  ad 
malum  instans  avertendum.  Semper  tamen  adaptatum 
regimen  diaeteticum  fluxu  absente  ad  eum  praecaven¬ 
dum  primas  partes  sibi  vindicabit. 

^  ^ 

Quando  status  hypersthenicus  menstrua  retinet, 

in  systemate  arterioso  et  in  organis  secretoriis  exce¬ 
dens  in  contractionem  nisus  observatur.  Methodus  an- 
tiphlogistica  cum  remediis  suis  evacuantibus ,  debili¬ 
tantibus,  stimulos  detrahentibus  hic  sibi  principem 
vindicat  locum.  Omnium  efficacissimum  remedium  sistit 
phlebotomia  in  brachio,  aut  majori  non  raro  emolu¬ 
mento  in  pede  instituta.  Hanc  praecipue  exposcit  sta¬ 
tus  synochalis,  quo  sanguinis  torrens  ad  diversa  or¬ 
gana  ruit,  et  vertiginem,  cephalalgiam  diram,  deliria, 
oppressionem  pectoris  cum  cardiopalmo,  dolores, 
colicos ,  vomitum ,  aut  phlogoses  varias  ,  uti  sunt 
encephalitis,  pneumonia,  gastritis,  enteritis,  causat, 
aut  colicam  menstrualem,  epistaxin,  haemoptoen ,  hae- 
matemesin  invitat.  Praeterea  habitus  robustus ,  succi- 
plenus  cum  fibra  rigida ,  praegressus  alimentorum  mul¬ 
tum  nutrientium  et  potulentorum  exaestuantium  abusus, 
aestus  universalis  nimium  saltando  provocatus ,  vel 
etiam  repentine  admissum  refrigerium  aut  febris  chara¬ 
cterem  synochae  praesefercns ,  phlebotomiam  indicant, 

2 


20 

f  *  _  « 

% 

qua  non  raro  unica  rect>  tempore  instituta  ,  et  ad  de¬ 
bitam  sanguinis  copiam  evacuante,  fluxui  catameniali  via 
aperitur ,  ut  quoad  typum  et  quantitatem  normalis  fluat. 

Puellae  etiam  cute  tenui ,  coma  flava  instructae, 
constitutionem  teneram,  sensibilem  offerentes,  quarum 
corpus  praecipitatum  cepit  incrementum ,  in  urbibus 
viventes ,  quarum  physica  et  psychica  cultura  inepte 
dirigebatur ,  similia  non  raro  exhibent  phoenomena , 
quae  autem  plerumque  fugacia,  nunquam  eum  in  gradum 
evehuntur  $  ea  possunt  quidem  praesertim  causarum 
excitantium  actione  praegressa,  animi  affectibus,  ve- 
hemente  corporis  motu  provacata  breve  per  tempus 
medicum  fallere ,  sed  pulsus  eam  offert  plenitudinem 
et  duritiem ,  ac  in  statu  vere  hypersthenico ,  brevi 
tangitur  parvus,  tremulus  ,  contractus ,  spasticus.  His 
sub  circumstantiis  instituta  venaesectio  transitum  in 
statum  nervosum  accelerare,  et  catameniis  normali 
via  provocandis  grave  impedimentum  opponere  potest. 
Ubi  igitur  universali  sanguinis  depletione  non  indicata 
supra  enumerata  symptomata  adparent,  iisque  vehe¬ 
mentes  cruciatus  regionem  dorsalem ,  sacralem  aut  ab-  , 
domen  occupantes  sociantur,  abdomine  expanso  tensoque, 
tunc  locales  optime  quadrant  sanguinis  depletiones,  ope 
hyrudinum  vel  cucurbitularum  instituendae,  quarum 
applicationis  locum  organon  prae  aliis  affectum  de¬ 
signabit  in  partibus  superioribus  aut  inferioribus,  ad 
vasa  baemorrhoidalia,  aut  ad  faciem  internam  femorum. 


n 

Ad  usum  internum  sales  medii,  nitrum,  praepara¬ 
ta  tartari  et  acida  vegetabilia  in  usum  trahuntur.  Op¬ 
time  quadrant  medicamina  ex  salibus  mediis ,  tamarin- 
dis  et  manna  comparata.  Exaltatam  virium  vitalium  ac-* 
tivitatem  systematis  praesertim  irritabilis  compescunt , 
et  simul  arteriarum  et  organorum  secernentium  in  con¬ 
tractionem  nisum  infringunt.  Eum  in  modum,  quae  om¬ 
nes  secretiones  ad  normam  reducunt,  etiam  menstruo- 

/ 

rum  fluxum  promovent. 

Externe,  repleto  abdomine ,  tenso  et  doloriflco  cum 
alvi  obstructione,  infrictiones  oleosae,  emollientes  bene 
quadrant ,  uti  et  fomenta  tepida  et  cl}rsteres  ex  decocto 
herbarum  emollientium  cum  seminibus  lini.  Ad  ardorem 
in  vagina  mitigandum  injectiones  eorundem  decoctorum 
emollientium  et  semicupa  cum  emolumento  in  usum  du¬ 
cuntur.  Praeterea  magnum  influxum  exserit  regimen 

* 

diaeteticum  adaequatum ,  quod  neque  tum  mutetur,  quum 
menstrua  ad  normam  jam  fluxerint.  Omnia  vitentur  sti¬ 
mulando  in  systema  reproductivum  et  irritabile  agentia, 
tum  nutrimenta,  tum  potulenta,  justo  fortior  motus, 
vehementiores  animi  affectus.  Quae  aegram  circumdat 
atmosphaera,  modice  sit  temperata ,  humida  magis  quam 
sicca,  partes  corporis  superiores  minus ,  inferiores  ma¬ 
gis  calidae  serventur.  Potus  frequens  hauriatur  aquosus, 
diluens  •  cibi  ex  regno  vegetabilium  desumantur;  cibi 
vitentur  carnosi ,  nisi  ex  animalium  juniorum,  vitellorum, 
columbarum,  gallinarum  parentur.  Imprimis  removenda 
omnia,  quibus  systema  genitale  excitare  posset.  Provo- 

cato  hac  ratione  fluxu  catameniali  restat  ,  ut  ad  typum 
regularem  firmius  adstringatur,  quapropter  tempore,  quo 
catamenia  denuo  ingressura  sunt,  supra  adducta  reme¬ 
dia  externa  cum  pediluviis  tepidis  in  usum  trahantur,  ve¬ 
stimenta  seligentur ,  quae  abdomen  nullo  modo  mole¬ 
stant  ,  atque  sanguinis  liberam  circulationem  non  impe¬ 
diunt  5  diaeta  sit  tenuis  ,  aliquoties  de  die  potus  thea- 
tus  hauriatur  ex  infuso  florum  Chamomillae  et  Millefolii. 


Quae  a  virium  vitalium  debilitate  et  activ  itate  in¬ 
firma  causatur  et  fovetur  amenorrhoea  roborantem  me¬ 
dendi  methodum  exposcit.  Sub  hujus  tamen  usu,  ut  ex¬ 
optatum  fructum  ferat ,  partim  astheniae  gradus  et  mor¬ 
bi  duratio ,  partim  systema  prae  aliis  affectum  respi¬ 
cienda  veniunt.  Quando  nimirum  irritabilitas  systematis 
nervosi  imprimis  depressa  invenitur,  id,  quod  ex  summa 
debilitate  universali ,  pulsu  parv  o  ,  tremulo  ,  inaequali 
et  debili,  extremitatum  tremoribus,  cardiopalmo,  delas- 
satione  insigni ,  capiplenio ,  vertigine  ,  respiratione  re¬ 
tardata  profunda ,  lipothimiis,  quibus  interdum  convul¬ 
siones  accedunt ,  somnolentia ,  animo  prostrato ,  v  oce 
debili  colligere  poteris  ,  tum  stimulantia  volatilia  indi¬ 
cantur,  uti  sunt:  infusum  florum  Chamomillae,  radicis 
Valerianae,  Serpentariae ,  sal  succini,  alcali  volatile, 
liquor  cornu  cervi  succinat us,  balsamum  vitae  Hoffman- 
ni ,  Ambra ,  Moschus  ,  Phosphorus ,  Camphora ,  vinum 
generosum.  Interdum  et  cephalalgia  atrox  et  deliria 
symptomatibus  illis  sese  jungunt  in  puellis,  quae  antea 
habitu  gaudebant  robusto  ,  succipleno  ;  tum  acida  mine- 

ralla,  et  inter  haec  elixirium  acidi  Halleri  copiosa 
aqua  diluta  pro  potu,  et  digitalis  purpurea  praecipuam 
sibi  laudem  meruerunt,  quibus  omnibus  sinapismi,  cly¬ 
steres  ex  infuso  florum  Chamomillae ,  et  urgente  cepha¬ 
lalgia  hirudinum  adplicatio  cum  summo  emolumento  jun- 

guntur.  Increscens  virium  prostratio,  spasmi  et  convul- 

\ 

siones  cum  doloribus  atrocibus  in  abdomine  balnea  in¬ 
dicant  tepidiuscula  et  infrictiones  substantiarum  vola¬ 
tilium. 

Interne  qua  remedia  antispasmodica  cum  effectu 
laudabili  exhibentur  infusum  florum  Chamomillae ,  ra¬ 
dix  Valerianae,  liquore,  c.  succinatus,  Castoreum,  tinc¬ 
tura  Valerianae,  Asa  foetida,  Ipecacuanha  dosi  refrac¬ 
ta,  pulvis  Doveri  5  convulsionibus  fortioribus  Opium 

» 

opponitur  et  Moschus.  His  junguntur  ctysmata  iisdem 
pharmacis  impraegnata  ,  et  infrictiones  antispasmodieo- 
rum  ad  abdomen.  Sub  usu  horum  auxiliorum  plerumque 
status  nervosus  feliciter  devincitur,  quo  amoto  super¬ 
stes  asthenia  medici  operam  exspectat.  Ad  hanc  aufe¬ 
rendam,  quae  systematis  reproductivi  activitatem  eri¬ 
gunt  et  confirmant,  remedia  quadrant.  Aliis  omnibus 
pharmacis  cortex  peruvianus  et  ferrum  palmam  praeri¬ 
piunt ,  quae  Serpentaria,  Valeriana,  Cinnamomo,  bal¬ 
samo  vitae  ,  liquore  anodyno,  et  post  praegressam  diar¬ 
rhoeam  pertinaciorem  Opio  adjuvari  possunt.  Etiam  hic 
magna  ex  parte  medicaminum  effectus  ab  adaequata  pen- 
debit  diaeta,  quam  juscula  constituant  bene  nutrientia  , 
aromatibus  condita,  ova,  oryza,  caro  assata  vitello- 

rum,  gallinarum,  panis  albus  ,  vinum  generosum,  ve¬ 
tustum.  Balnea  ex  infuso  plantarum  aromaticarum  ter  aut 
quater  inter  hebdomadis  spatium  exhibita  admodum  pro¬ 
ficua  inveniuntur.  Aer  purus,  siccus,  liber,  animi  ex¬ 
hilaratio  haud  parum  sanationem  accelerant.  Quam 
maxime  autem  fugienda  omnia,  quae  nervorum  vitam 
deprimunt ,  et  hoc  pacto  totius  organismi  astheniam  re¬ 
tinent,  quo  animi  affectus  etpathemata  deprimentia  per¬ 
tinent,  uti  sunt:  aerumnae,  tristitia,  amor  frustraneus, 
nec  minus  masturbatio ,  mentis  nimia  intentio. 


Ubi  mensium  retentio  in  vita  reproductiva  retenta 
et  depressa  radices  suas  figit ,  tunc  nonnisi  ipsa  vita 
reproductiva  ad  debitum  vigoris  gradum  elevata  men¬ 
strua  provocabuntur.  Huic  fini  remedia  respondent : 
amara  ,  aromatica  ,  adstringentia ,  tonica ,  uti :  herba 
Trifolii  fibrini,  Millefolii^  Marubii  albi,  folia  Aurantio- 
ruin  viridium  ,  radix  Rubiae  tinctorum ,  Calami  aroma¬ 
tici,  Gentianae,  lignum  Quassiae,  cortex  Aurantiorum, 
Angusturae,  Winteranus,  Cascarillae,  Quercus,  Hypo- 
castani,  Salicis,  et  pro  his  omnibus  cortex  peruvianus 
in  infuso,  decocto,  extracto.  --  Singulari  autem  vir- 
tute  gaudet  ferrum  sub  debilitate  cum  universali  fibrae 
laxitate  recto  tempore  et  modo  adhibitum.  Non  enim  dy- 
namica  tantum  ratione  in  vitam  reproductivain  agit  ac¬ 
tivitatem  depressam  erigendo  ,  sed  partes  constituti¬ 
vas  deperditas  et  deficientes  restituit ,  in  organorum 
formam  et  mixtionem  intimam  penetrat,  eaque  immutat, 

sanguini  ruborem  colorem  eruo  rem  reddit  et  eo  illius  sti¬ 
mulum  adauget. 

— .  * 

« 

Praeparata  nobis  largitur  varia,  inter  quae,  quum 
alia  facilius  ferantur  a  digestionis  officina  quam  alia, 
pro  rerum  circumstantiis  aptissimum  seligendum  est. 
Minus  vigente  digestione  exhiberi  possunt  flores  salis 
amoniaci  martiales,  quod  tamen  praeparatum  melius 
servatur  solutum  in  spiritu  vini ,  et  qua  tinctura  mar- 
tis  aperitiva  in  usum  trahitur  ;  tinctura  dein  martis  sa¬ 
lita  ,  liquor  anodinus  martialis  ;  tinctura  et  extractum 
martis  pomat.  et  cydoniat.,  vinum  martiatum.  —  Sat 
valida  digestione ,  alvoque  morigera  efficatior  adhibe¬ 
tur  aethiops  martialis  et  limatura,  cum  pulvere  corti- 
cis  cinnamomi  et  aliis  aromaticis ,  cum  magnesia ,  si 
alvus  pigra  redditur.  Propriam  etiam  virtutem  exercent 
aquae  ferrum  solutum  continentes ,  tum  pro  potu  hau¬ 
stae,  tum  pro  balneis  adhibitae ,  inter  quas  aqua  Pyr- 
montensis ,  Bockletensis ,  Schwalbachensis  et  aliae 
eminent.  —  Medicamina  raborantia  haec  parum  tamen 
aut  plane  nihil  proficient,  nisi  congruo  regimine  diae- 
tetico  adjuvantur.  Sint  alimenta  digestu  facilia ,  bene 
nutrientia,  magis  sicca  et  aromatica  5  pro  potu  vinum  con¬ 
ducit  bonum;  modicus  corporis  in  aere  puro  et  sicco 
motus,  cutis  frictiones,  animi  exhilaratio  pharmacorum 
efficaciam  probe  adjuvant.  Conducunt  et  saepe  climatis 
mutatio ,  vita  ruralis ,  itinera ,  comoratio  ad  thermas 
minerales.  Ardua  autem  et  summe  difficilis  erit  aegra-* 
rum  plenaria  sanatio  ,  quarum  paupertas  et  necessa- 

riorum  inopia  unicam  amenorrhoeae  causam  posuerant, 
nisi  vitae  haec  misera  conditio  emendari  potest. 


Victus  enim  pravus,  degestu  difficilis ,  relaxans, 
aquosus  ,  habitaculum  profunde  situm ,  humiduin ,  vita 
continue  sedentaria  omnem  sanationis  spem  avertunt. 

Magnam  etiam  medici  attentionem  sibi  exigunt  mor¬ 
bi  ,  quibus  amenorrhoea  frequenter  est  complicata,  re- 
productionein  magis  magisque  deprimentes.  Ejusmodi 
mala,  quam  primum  fieri  potest,  sunt  compescenda. 
Ita  ulceris,  si  adfuerit,  copiosa  supuratio  coercenda, 
et  ulcus  sanandum ,  cujus  tractamen  aeque  qer  causas 
ulcerationem  sustinentes  determinatur.  Quando  scrophu- 
losis,  exanthemata,  rhachitis  aut  infectio  per  conta¬ 
gium  venereum  menstruorum  retentionis  plus,  minusve 
culpam  gerunt,  haec  mala  auferre  oportet,  quemadmo¬ 
dum  saepius  nonnisi  matura  operatio  chirurgica  fluxum 
catamenialem  admittit,  si  excrescendae,  tumores  lym¬ 
phatici  ,  steatomata  ,  et  ejusmodi  illius  ingressum  pro¬ 
hibent. 


Adhibitis  ,  quae  huc  usque  enumerabantur ,  auxi¬ 
liis  omnes  organismi  functiones,  hinc  etiam  fluxus  men¬ 
struus  ad  normam  saepe  adducuntur ,  sed  non  ubique 
faustum  hunc  videre  licet  effectum.  Requiruntur  deinde 
propriae  indolis  remedia ,  quae  in  irritabilitatem  orga¬ 
nismi  universi  et  in  genitalium  systema  in  specie  agunt. 

sub  nomine  attrahentium  seu  pellentium,  emenagogo- 
rum ,  haeinagogorum  nota.  Sub  nomine  attrahentium 
veniunt  pediluvia ,  vapores  tepidi  ad  genitalia  directi 
et  hirudines  cum  curcurbitis  ad  internam  partem  femo¬ 
rum  ,  involucra  ex  panno  xylino ,  sinapismi  et  vesican- 
tia  5  applicatio  tomaculi  et  electricitatis.  Horum  tamen 
omnium  usus  nonnisi  cum  circumspectione  et  justa  indi¬ 
catione  concedi  potest.  Prouti  nimirum  amenorrhoea 
statui  hypersthenico  systematis  irritabilis  originem  de¬ 
bet,  et  congestiones  sanguinis  versus  abdomen  et  geni¬ 
talia  sese  produnt ,  vapores  emollientes  ad  genitalia , 
pediluvia  tepida ,  fomenta  ad  abdomen,  hirudinum  et 
curcurbitarum  applicatio  locum  inveniunt  5  quando  autem 
menstrua  per  depressam  activitatem  vitalem  retinentur, 
frictiones  in  femoribus ,  pediluvia  irritantia  ,  sinapismi 
et  vesicantia ,  infrictiones  volatilium  ad  abdomen  ,  tor- 
naculi  et  electricitatis  positivae  applicatio  commendan¬ 
tur  5  neque  desunt ,  qui  magnetislni  in  hoc  casu  virtu¬ 
tem  laudibus  efferant. 


Emenagoga  in  genere  vocantur  remedia ,  quae 
singulari  modo  in  genitalia  [agunt ,  et  stimulando  ibi 
nervorum  vasorumque  activitatem  incitant.  Pharmaca 
autem  haec  tunc  tantum  in  usum  ducere  licebit,  quando 
menses  per  irritabilitatis  et  reproductivitatis  labem, 
per  torporem  totius  organismi,  ideoque  etiam  systema¬ 
tis  uterini,  retinentur,  quum  nimirum  fortior  in  sphae¬ 
ram  irritabilem  systematis  vasorum,  praesertim  uteri, 
requiritur  impulsus.  In  omni  autem  casu,  ubi  status 

potius  hypersthenicus  menstrua  retinet,  ubi  dispositio 
adest  in  phlogoses  topicas,  in  individuis  robustis,  suc- 
ciplenis,  praesentibus  sanguinis  congestionibus  cum  ce¬ 
phalalgia,  vertigine,  abdomine  tenso,  dolorifico,  dolori¬ 
bus  in  regione  dorsali  et  sacrali  emenagoga  nunquam 
non  maxime  noxios  producunt  effectus  5  adaugent  enim 
aestum  et  cephalalgiam,  provocant  pylogoses  organo¬ 
rum  abdominalium,  uteri  5  inducunt  maniam,  apoplexiam, 
saltem  haemorrhagias  ex  utero,  allisvc  organis  protru¬ 
dunt  profusas. 

Ad  emenagoga  usitatissima  referuntur:  infusa  flo¬ 
rum  Chamomillae  et  Arnicae,  herbae  Millefolii,  Croci,  se¬ 
minum  Foeniculi  et  Anisi,  gummi  ammoniac.,  Galbart.  et 
asa  foetida,  praecipue  forma  pilularum;  myrrha  in 
substantia  vel  ejus  extractum.  Flores  dein  sulphuris  et 
Rheuin  forma  pulveris  vel  pilularum  cum  extracto  Aloes, 
Hellebori  nigri,  Gratiolae  vel  cum  extractis  amaris.  Bac- 
cae  Lauri  et  Juniperi,  oleum  animale  aethereum,  oleum 
Chamomillae,  Juniperi ,  terebinthinae,  aethereum  ;  balsa¬ 
mum  Peruvianum,  Copaivae ;  efficatiora  sunt :  Aloe  do- 
sibus  minoribus  diutius  exhibita  ,  forma  pilularum  vel 
in  connubio  cum  remediis  nominatis,  radix  Hellebori  ni¬ 
gri  forma  pulveris  ,  vel  ejus  infusum  aut  extractum ; 

herba  Roris  marini,  folia  et  extractum  Taxi  et  Sabinae  in 

* 

substantia  cum  saccharo,  vel  in  infuso  ;  oleum  Sabinae 
aethereum  in  elaeosaccharo  aut  emulsionibus.  Merentur 
et  borax  venet.  et  sal  ammoniacus  hic  loci  mentionem, 
qui  sales  ad  drachmam  unam  ascendendo  ad  plures 


\ 

per  diem  in  infuso  quodam  ex  supra  nominatis  exhibiti 
prompte  menstrua  provocant. 


Quoad  remedia  externa  laudantur  frictiones  oleo¬ 
rum  aethereorum  in  abdomen,  olei  sabinae ,  juniperi, 
terebinthinae  in  alcohole  solutorum,  frictiones  abdomi¬ 
nis  ope  panni  xylini  substantiis  resinosis,  odoriferis 
perfumati. 


Remedia  haec  juste  cauteque  adhibita  non  solum 
in  systema  uterinum,  sed  in  universum  etiam  organis¬ 
mum  optimos  effectus  exserere  possunt,  pulsum  debilem 
et  parvum  elevando,  faciei  colorem  emendando,  respi¬ 
rationem  liberam  reddendo,  coenestesin  sensu  redeun¬ 
tis  sanitatis  erigendo,  praesertim  si,  quam  morbi  causa 
naturaque  exposcit,  adaequata  diaeta  serv  atur.  Hinc  et 
reconvalescentiae  stadium  praecipuam  attentionem  sibi 
exigit,  quum  amenorrhoea  ex  morborum  plerumque 
chronicorum  caterva  admodum  prona  sit  in  recidivas. 


Theses  defendendae . 


I. 

Physiologia  absque  anatomia  nulla. 

II. 

Nulla  absque  physiologia  est  medicina. 

III. 

i 

Multum  Zoologia  physiologiae  prodest. 

IV. 

/  / 

Ante  finitum  mensem  sextum  non  datur  certum  gra¬ 
viditatis  signum. 

V.  . 

~  «  ■-  •  i  - 

Crusta  inflammatoria  per  se  nec  adesse,  nec  ab¬ 
esse  inflammationem  testatur. 

VI. 

Plures  arte  medica,  quam  solius  naturae  viribus 
morbi  sanantur. 


Febre»  nervosae  et  primitivae  esse  possunt. 

VIII. 

Abortiva  ad  foetum  immature  ejiciendum  nullibi  et 
nunquam  adhibenda. 

IX. 

Suicida  semper  est  demens. 

X. 


Sunt  et  psychica  contagia. 

